**LIDL I CRVENI KRST SRBIJE PRIKUPILI VIŠE OD 250 JEDINICA KRVI TOKOM LETA**

**Letnja akcija dobrovoljnog davanja krvi „Moj si tip“, koju su zajednički realizovali Lidl Srbija i Crveni krst Srbije, uspešno je završena. Akcije su održane na parkinzima Lidl prodavnica širom zemlje, gde su volonteri Crvenog krsta direktno pozivali potrošače da daju krv tokom najizazovnijih letnjih meseci, kada su usled visokih temperatura i sezonskih odsustva rezerve krvi najniže.**

Tokom letnje kampanje, od početka juna do kraja avgusta, održano je ukupno 15 akcija dobrovoljnog davanja krvi i za to vreme više od 300 građana odazvalo se akciji, dok je više od 250 njih uspešno dalo krv. Akcije su realizovane u transfuziomobilima Zavoda za transfuziju krvi Vojvodine i Crvenog krsta Beograd, a Lidl je za ove i sve dodatne akcije Crvenog krsta Srbije tokom leta izdvojio više od 30.000 flašica vode, kako bi građani mogli da se osveže nakon davanja krvi.

„*Jedan od naših ciljeva jeste da budemo dobar komšija zajednici u kojoj poslujemo, stoga smo kao podršku letnjim akcijama dobrovoljnog davanja krvi obezbedili pristupačne lokacije za transfuziomobile na parkinzima naših prodavnica. Zahvalni smo svim dobrovoljnim davaocima, volonterima Crvenog krsta i partnerima iz transfuzioloških službi na posvećenosti, posebno u najkritičnijim letnjim nedeljama,“* izjavila je **Aleksandra Mirić ispred CSR odeljenja kompanije Lidl Srbija.**

Period od 15. jula do 15. avgusta poznat je kao period godine kada su zalihe krvi obično najniže, stoga se na inicijativu Lidla i Crvenog krsta Srbije ove godine kampanja proširila i na društvene mreže šireći poruku „moj si tip kada daš krv“.

*„Zadovoljni smo što je letnja kampanja dobrovoljnog davanja krvi ‘Moj si tip’, u saradnji sa kompanijom Lidl Srbija, ostvarila značajne rezultate i doprinela obezbeđivanju više od 250 jedinica dragocene krvi u periodu kada su zalihe najugroženije. Posebno ističemo važnost angažovanja naših volontera, kao i spremnost građana da iskažu solidarnost i humanost. Ovakve akcije pokazuju da zajedničkim snagama možemo obezbediti sigurnije rezerve krvi i time spasiti mnoge živote. Zahvaljujemo kompaniji Lidl Srbija na podršci i društvenoj odgovornosti koju je pokazala“*,izjavio je **Ljubomir Miladinović, generalni sekretar Crvenog krsta Srbije.**

**Podrška u ostalim aktivnostima Crvenog krsta**

Kompanija Lidl Srbija će u nastavku saradnje sa Crvenim krstom Srbije, prilagođenim poklon paketima podržati pobednike tradicionalnog kreativnog konkursa za decu i mlade na temu dobrovoljnog davalaštva „Krv život znači“. Pravo učešća u konkursu imaju predškolci, osnovci i srednjoškolci iz cele Srbije, u likovnoj, literarnoj i video kategoriji. Konkurs je otvoren od 15. septembra do 31. oktobra, a sve informacije o prijavi i propozicijama dostupne su u lokaknim organizacijama Crvenog krsta.

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc g0r0upe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 80 prodavnica u 46 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://kompanija.lidl.rs/press-centar)

[Instagram Lidl Srbija](https://www.instagram.com/lidlsrbija/)